ཤོག་ལྷེལྷག་མཆིས་པའི་དེབ་འདིས་ཀློག་མཁན་དག་ལ་མཚན་ཉིད་རིག་པའི་བརྡ་ཆད་གཙོ་བོ་སྐོར་ཞིག་དང་དེ་དག་གི་ལོ་རྒྱུས་དང་ཚིག་ཁུངས་གསལ་པོར་འགྲེལ་ཡོད་པ་རེད་མོད།དེ་ལས་ཀྱང་གཙོ་བོ་ཞིག་ནི་དེབ་འདིས་བརྡ་ཆད་དེ་དག་ལ་བརྟེན་ནས་ཡོ་རོབ་ཀྱི་རིག་གནས་ལ་ཆ་མི་ཚང་བ་དང་ཧྲིལ་པོ་མ་ཡིན་པའི་གོ་བ་ཐོ་རེ་བ་ཞིག་གྲུབ་ཡོད་པ་དེ་རེད།དབྱིན་ཡིག་གི་ལམ་གྱི་མཚན་ཉིད་རིག་པ་ལའང་སྤྱིར་བཏང་སྐད་བརྡ་སྨྲ་བའི་མཚན་ཉིད་རིག་པ་བ་ཨོ་སི་ཏེནདང་།སི་ཐན་ལེ་ཁ་ཝེལ།གིལ་པེར་ཐི་རེལ།ཝི་ཐི་གེན་སི་ཐེནསོགས་ལས་མི་གཞན་དེབ་ནང་དུ་དྲངས་མི་འདུག་པས།དབྱིན་ཇི་དང་ཨ་མེ་རི་ཁའི་དབྱེ་འབྱེད་མཚན་ཉིད་རིག་པ་འདི་ཉིད་ཡོ་རོབ་ལ་སོགས་གླིང་ཆེན་མང་དུ་དར་ནས་ཧྥ་རན་སི་རང་གི་མཚན་ཉིད་རིག་པའི་ལྟ་གྲུབ་ཉམས་པར་གྱུར་པའི་གནས་སྟངས་ལ་སྐྱོ་གླུ་བླངས་པ་ཙམ་ཞིག་ཏུ་མཐོང་ཐུབ་ལ།ཡོ་རོབ་དང་ཧྥ་རན་སི་ལྟེ་བ་བྱས་པའི་སྣང་ཚུལ་ཞིག་ཀྱང་རེད།